Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemm kordab,
et kuigi Bideni valitsuse abi on kõrgelt hinnatud,
on Iisrael suveräänne riik.
USA riikliku julgeoleku nõunik rõhutab:
sõjaline vastus kolme USA sõjaväelase surma eest
pole veel lõppenud.
Iraani president mõnitab USA-d,
väites, et sõjalise vastuse puudumine Iraani vastu
johtub Islamivabariigi võimekusest.
Iisraeli armee (IDF) süvendab jätkuvalt tegevust kogu Gaza sektoris,
keskendudes peamiselt lõunapoolsele linnale Khan Younisele,
kus praegu tegutseb viis brigaadi. IDFi pressiesinduse teatel
on viimase 24 tunni jooksul Gaza sektoris edukalt likvideeritud
kümneid terroriagente.
Lisaks kinnitas peaminister Benjamin Netanyahu
pühapäeval toimunud iganädalasel kabinetiistungil,
et kokku on Hamasi 24-st pataljonist edukalt hävitatud 17.
Esmavajalik eesmärk on Hamasi likvideerimine.
Selle sihi saavutamiseks on vaja kolme asja:
esiteks lammutada Hamasi pataljonid.
Seni oleme hävitanud 24 pataljonist 17.
Enamik ülejäänud pataljonidest asub Gaza sektori lõunaosas ja Rafah's
ning tegeleme ka nendega.
Teiseks, pataljonide kukutamise järel on vaja koristusoperatsioone,
mida väed teevad otsustavate rünnakute käigus
Gaza sektori põhja- ja keskosas.
Kolmandaks on vaja maa-aluse taristu neutraliseerimist,
mida tehakse süstemaatiliselt Khan Younises ja kõikjal sektoris,
ja see nõuab rohkem aega.
Iisraeli peaminister kordas taas Jeruusalemma otsustavust
oma sõjaeesmärkide saavutamisel.
Me ei lõpeta sõda enne kõigi selle sihtide saavutamist:
Hamasi likvideerimine, kõigi meie pantvangide tagastamine ja tõotus,
et Gaza ei kujuta enam ohtu Iisraelile.
Katsed meie pantvangide vabastamiseks kestavad.
Nagu rõhutasin ka kabinetis ei nõustu me iga kokkuleppe ja iga hinnaga.
Paljude asjadega, millega meedia väitel nõustume,
nagu näiteks terroristide vabastamine, me lihtsalt pole nõus.
Süvenenud pinged Bideni valitsuse ja Netanyahu koalitsiooni vahel,
keset esimese jõupingutusi,
et stimuleerida viimast aktsepteerima
Katari ja Egiptuse vahendatud kokkulepet Hamasiga,
mis võib veelgi suurendada väljavaateid
sundida Jeruusalemmale peale relvarahu,
tõi peaminister Netanyahult vastuse,
kus ta rõhutas, et Iisrael on suveräänne riik.
Iisrael on suveräänne riik. Hindame kõrgelt toetust,
mida oleme saanud Bideni valitsuselt alates sõja puhkemisest:
toetust relvastusele, toetust rahvusvahelistes institutsioonides,
vägede saatmist piirkonda jpt.
See ei tähenda, et meil poleks erimeelsusi, kuid tänaseni
oleme suutnud need ületada otsustavate ja kaalutletud otsustega.
Oluline on märkida, et kuigi ringlevad raportid
peatsest pantvangide vabastamise kokkuleppest
Iisraeli ja islamistliku Hamas vahel,
pole rahvusvahelise terrorimääratlusega rühmitus
veel ametlikult vastanud pakutud kokkuleppe kontuuridele,
mis sisuliselt peataks Gaza lahingud,
vabastaks ülejäänud Iisraeli pantvangid,
tagaks Iisraeli poolt vangistatud Palestiina vangide vabastamise
ja suurendaks humanitaarabi Gaza sektorisse.
Saudi Araabia raporti järgi on Hamasi peamine vastuväide seotud
palestiinlaste rühmituse juhtide luuluga,
nagu Iisraelilt saaks välja pressida
veel rohkemate terroristide vabastamist Iisraeli vanglatest.
Washingtonis rõhutas USA riikliku julgeoleku nõunik Jake Sullivan
intervjuus telekanali ABC saatele
"This week with George Stephanopoulos",
et sedalaadi läbirääkimised kalduvad olema aeglased,
kuni lõpliku läbimurde saavutamiseni.
Ma ei saa öelda, et see on peatne
kuid lõppkokkuvõttes arenevad sellised läbirääkimised aeglasemalt,
kuni nad arenevad väga kiiresti.
Seega on raske panna täpselt paika, millal midagi võib sündida,
või, ausalt öeldes, kas midagi võib sündida.
Aga täna siin istudes ei saa ma öelda, et see on kohe juhtumas.
Sullivan käsitles ka Ameerika reaktsiooni
viimasele surmavale rünnakule USA vägede vastu Jordaanias,
kinnitades, et USA-l on Iraani käsilaste jaoks regioonis muudki varuks.
See oli meie reageeringu algus. Tuleb teisigi samme.
Mõningaid neist on näha, teisi ehk mitte,
kuid teeme teisigi samme,
et reageerida kolme vapra USA teenistuja traagilisele surmale.
Ja me ei saa välistada, et Iraani toetatud võitlejate rünnakud
Iraagis ja Süürias või huttide poolt jätkuvad.
Peame realistlikud olema.
President on läbinägelikult öelnud armeejuhtidele,
et nad valmistuksid vastama ka edasistele rünnakutele.
USA rahvusliku julgeoleku nõunik rõhutas,
et Iraani otsese rünnaku korral USA vägede vastu
vastatakse sellele kiiresti ja jõuliselt.
Ütleksin vaid Teherani perspektiivist,
et kui nad otsustaksid vastata otse Ameerika Ühendriikidele,
vastaksime neile kiiresti ja jõuliselt.
Pentagonis küsiti USA kaitseministrilt Lloyd Austinilt fakti kohta,
et viivitamisega vastulöögil Iraani väeosade vastu
ei suutnud USA sisuliselt nõuda vajalikku hinda,
mis võinuks takistada Iraani ja tema regiooni käsilaste jätkuvaid rünnakuid
USA vägede vastu piirkonnas.
Mis puudutab info avaldamist streikide ja selle kohta,
kas inimesed lahkuvad või oleksid lahkunud,
siis ma ei hakka spekuleerima.
Ütleksin lihtsalt, et meie vastus on mitmetasandiline.
Ja taas, meil on võime reageerida mitu korda,
sõltuvalt olukorrast.
Usume, et seda tegi üks vastupanuliikumise telje elemente.
Need on Iraani käsilasrühmad. Kui palju Iraan teadis või ei teadnud,
me ei tea. Aga see ei ole tegelikult oluline,
sest Iraan sponsoreerib ja rahastab neid rühmitusi.
Ja mõnel juhul ta koolitab neid kõrgtehnoloogiliste tavarelvade alal.
Ja nii arvan,
et ilma selle hõlbustuseta selliseid asju ei toimuks.
Lisaks löökidele Iraani käsilaste rohkem kui 85 sihtmärgi vastu
nii Iraagis kui Süürias, teostasid Ameerika Ühendriigid
koos Ühendkuningriigiga mitmeid rünnakuid
Iraani käsilase Ansar-Allah' vastu Jeemenis, mida domineerib huti hõim,
kuna see ähvardab jätkuvalt rahvus- vahelist laevandust Punasel merel.
Viimaste rünnakute järel näeme,
et hutid jätkavad laevanduse ründamist Punasel merel.
See on selgelt vastuvõetamatu, ebaseaduslik,
seab ohtu süütute inimeste elud ja omab majanduslikke tagajärgi.
See hõlmab muide ka rünnakuid Suurbritanniaga seotud laevade vastu,
mistõttu tegutsesime taas enesekaitseks, proportsionaalselt
ja koos oma liitlastega. Olen selgelt öelnud,
et ei kõhkle kaitsmast Briti elusid, huve ja diplomaatilisi jõupingutusi,
fookust de-eskaleerimisele ja stabiilsuse taastamisele regioonis.
Tasub rõhutada, et Iraani Jeemeni käsilaste juht teatas televisioonis,
et Bideni valitsus olevat palunud Hiinal püüda veenda hutte
lõpetama oma jultunud rünnakuid merelaevanduse vastu
strateegilises Bab el Mandebi väinas ja sellega piirnevatel veeteedel.
Üheks ebaõnnestumise märgiks
on Ameerika katse otsida abi Hiinast,
et vahendada ja veenda meid lõpetama toetusoperatsioone
Palestiina rahvale Iisraeli laevade
ja Iisraeli vaenlasega seotud laevade suhtes.
Hiina teab, mida Ameerika teeb Taiwanis,
ja mida Ameerika on teinud Hiina sihtimisega
ja majandussanktsioonide kehtestamisega,
püüdes piirata riigi majanduskasvu.
Hiina teab Ameerika vaenulikku poliitikat enda vastu
ja on teadlik Ameerika vandenõu ulatusest Taiwani küsimuse kaudu.
Seetõttu ei sekku Hiina Ameerika teenimisse
ega tema huvide heaks töötamisse.
Teheranis kinnitas Iraani president Ibrahim Raisi, et kui riiki ei rünnata,
väldib tema sõjavägi otseseid kokkupõrkeid kogu Lähis-Idas,
samal ajal kui regionaalsed käsilased jätkavad nende käskude täitmist.
Varemalt, kui nad (ameeriklased) tahtsid Iraaniga rääkida,
nagu ka teised riigid, ütlesid nad, et laual on sõjaline variant.
Nüüd neid sõnu enam ei kuule.
Nad isegi ütlevad, et neil pole mingit kavatsust konfliktiks Iraaniga.
See on meie alati kohal viibivate usuinimeste jõud,
keda meie riigi jaoks nii oluliseks peetakse.
Meie relvajõud on võimsad ja alati kohal.
Oleme korduvalt öelnud, et me ei alusta mingit sõda,
aga kui keegi tahab kiusata, vastab Iraan jõuliselt.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri